

|  |
| --- |
|  |

**4. seja občinskega sveta**

**December 2014**

**PREDLOG SKLEPA**

**O DOLOČITVI VIŠINE SUBVENCIONIRANJA CENE STORITVE ODVAJANJA KOMUNALNIH ODPADNIH VODA ZA LETO 2015**

*GRADIVO PRIPRAVILA: PREDLAGATELJ:*

*Občinska uprava Občine Dobrovnik Župan - Polgármester*

Na podlagi 149. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZmetD, 66/06 – odl. US, 33/07 – ZPNačrt, 57/08 – ZFO-1A,70/08, 108/09 in 48/12), 59. člena Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10- ZUKN in 57/11), 3. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12) in 16. člena Statuta Občine Dobrovnik (Uradni list RS, št. 35/07, 02/09 in 66/10) je občinski svet Občine Dobrovnik na \_\_\_\_\_. seji, dne \_\_\_\_\_\_\_\_\_\_\_\_ sprejel

S K L E P

O DOLOČITVI VIŠINE SUBVENCIONIRANJA CENE STORITVE ODVAJANJA KOMUNALNIH ODPADNIH VODA ZA LETO 2015

I.

Občina Dobrovnik bo storitev občinske gospodarske javne službe odvajanja komunalnih odpadnih voda v delu, ki se nanaša na ceno uporabe javne infrastrukture za uporabnike, ki so gospodinjstva ali izvajalci nepridobitnih dejavnosti, na območju Občine Dobrovnik, v letu 2015 subvencionirala v višini 45 %.

II.

Osnova za plačilo cene uporabe javne infrastrukture v letu 2015 je omrežnina odvajanja komunalne odpadne vode, ki za priključene uporabnike na javno infrastrukturo, na podlagi Popravka sklepa o oblikovanju cen odvajanja in čiščenja odpadne vode na območju Občine Dobrovnik (Uradne objave Občine Dobrovnik, št. 1/2009), znaša 2,28 €/mesec.

III.

Sredstva subvencije bo Občina Dobrovnik zagotovila iz občinskega proračuna.

IV.

Ta sklep prične veljati naslednji dan po objavi v Uradnih objavah Občine Dobrovnik.

Številka:

Datum:

Župan - Polgármester

Marjan Kardinar, univ. dipl. inž. agr

**OBRAZLOŽITEV**

**PRAVNA PODLAGA IN RAZLOGI ZA SPREJEM SKLEPA :**

Občinski svet Občine Dobrovnik je na svoji 18. seji dne 30.03.2009 sprejel Popravek sklepa o oblikovanju cen odvajanja in čiščenja odpadne vode na območju Občine Dobrovnik, objavljen v Uradnih objavah Občine Dobrovnik, št. 1/2009, ki določa omrežnino za odvajanje odpadne vode za priključene uporabnike v znesku 2,28 €/mesec.

Ministrstvo za okolje in prostor je na podlagi Uredbe o oblikovanju cen komunalnih storitev (Uradni list RS, št. 32/2009) Občini Dobrovnik dne 14.05.2009 izdalo pozitivno strokovno mnenje za ceno komunalne storitve odvajanja komunalne odpadne vode v Občini Dobrovnik za stroške omrežnine v znesku 2,28 €/mesec.

V skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12) lahko posamezna občina prizna subvencijo v delu, ki se nanaša na uporabo javne infrastrukture za uporabnike, ki so gospodinjstva ali izvajalci nepridobitnih dejavnosti.

**PREDSTAVITEV VSEBINE SKLEPA:**

Sklep določa, da Občina Dobrovnik v letu 2015 subvencionira storitev občinske gospodarske javne službe odvajanja komunalnih odpadnih voda v delu, ki se nanaša na ceno uporabe javne infrastrukture za uporabnike, ki so gospodinjstva ali izvajalci nepridobitnih dejavnosti, na območju Občine Dobrovnik, v višini 45 %, kar pomeni, da bo strošek za priključene uporabnike na javno infrastrukturo od 01.01.2015 znašal 1,25 €/mesec.

**FINANČNE POSLEDICE:**

Sprejetje sklepa ima finančne posledice za občinski proračun.

**PREDLOG:**

**Občinskemu svetu Občine Dobrovnik se predlaga, da sprejme sklep o določitvi višine subvencioniranja cene storitve odvajanja komunalnih odpadnih voda za leto 2015, v predlagani vsebini.**

Župan - Polgármester

Marjan Kardinar, univ. dipl. inž. agr.